เฟอร์ดินานด์ รับคำขอโทษจาก รอย ฮ็อดจ์สัน
ริโอ เฟอร์ดินานด์ วัย 33 ปี กองหลังจากทีมแมนเชสเตอร์ ยูไนเต็ด ออกมาตอบรับคำขอโทษจาก รอย ฮ็อดจ์สัน ผู้จัดการทีมชาติอังกฤษ ที่ไม่ยอมเรียกตัว เฟอร์ดินานด์ ติดทีมชาติในการแข่งขันฟุตบอลโลก รอบคัดเลือก 2 นัด ในสุดสัปดาห์หน้า โดยอังกฤษมีโปรแกรมพบกับ ซาน มาริโน่ และ โปแลนด์โดยฮ็อดจ์สัน ได้พยายามติดต่อกับ เฟอร์ดินานด์ทุกวิถีทางไม่ว่าจะเป็นการฝากข้อความผ่าน วอยซ์ เมล ข้อความสั้น หรือ เอสเอ็มเอส รวมไปถึงการโทรศัพท์ผ่านตัวแทนของเฟอร์ดินานด์ เพื่อกล่าวคำขอโทษ ล่าสุด เฟอร์ดินานด์ กล่าวว่า ขอรับคำขอโทษจาก ฮ็อดจ์สัน ในกรณีดังกล่าว แต่ไม่ต้องการจะพูดวิจารณ์ถึงเหตุการณ์นี้ริโอ เฟอร์ดินานด์ ติดทีมชาติอังกฤษ มาแล้ว 81 นัด และการหลุดจากทีมชาติในครั้งนี้ ทำให้ เฟอร์ดินานด์ มีโอกาสสูงที่จะไม่ได้รับโอกาสเล่นให้ทีมชาติอีก เนื่องจากมีนักเตะรุ่นใหม่หลายคนที่กำลังทำผลงานดีอยู่ในตอนนี้
 ริโอ เฟอร์ดินานด์ กองหลังจากทีมแมนเชสเตอร์ ยูไนเต็ดออกมาตอบรับคำขอโทษจากผู้จัดการทีมชาติอังกฤษที่ไม่ยอมเรียกตัว เฟอร์ดินานด์ ติดทีมชาติในการแข่งขันฟุตบอลโลก รอบคัดเลือก 2 นัด ในสุดสัปดาห์หน้า 
ขอโทษ,ฮ็อดจ์สัน,เฟอร์ดินานด์